Ayen i d-ijebbden lwelha, d akken tizrawin yettwasxedmen deg unar n unadi ɣef yinzan d lemɛun n teqbaylit, neɣ n tmaziɣt s umata, ur iwiḍen-t ara ad ssemgirdent gar sin leṣnaf-agi s wudem ubriz. Deg waṭas n tikwal yettili-d usexleḍ gar-asen, imi heddren-d fell-asen amzun d yiwen n ṣṣenf, sebbat n wanect-a d amcabah ameqqran yellan gar-asen seg tama n wegbur, neɣ n talɣa, neɣ n twuriwin.13 Ɣef yinzan d lemɛun, GRIEMAS.A.J, isemgared gar yinzan d lemɛun ɣef leḥsab n wamek i d-yettban unamek-nsen.14